OpenLLM-France/wikimedia huggingface dataset:
# Manuel Oms i de Prat

Manuel Oms i de Prat (Manresa, 1834-1907) va ser un manresà destacat pel fet de ser el principal promotor de la Caixa d'Estalvis de Manresa. Era advocat i jutge, periodista, director de El Manresano i també va ser dos cops alcalde de Manresa (1874-77, 1884-86). Cal destacar, alhora, que va ser fundador del Teatre Conservatori, membre de la Junta de la Séquia de Manresa i de la Junta d'Aigües Potables de la ciutat.
Des del primer dia i fins a la seva mort, va ser l'administrador de la Caixa Manresa; a la primera junta de govern ostentà el càrrec de vocal, i més endavant en va ser director vicepresident i president. El març de 1870, Caixa Manresa va ser traslladada al carrer de Sobrerroca, 34, entresol. Era la casa del mateix Manuel Oms i de Prat, on l'advocat tenia un despatx de corredor d'assegurances. Oms el va convertir en l'oficina de la Caixa, sense cobrar-ne lloguer, durant 43 anys.

## Referències

* ↑ Caja de Ahorros de Manresa 1863-1973 Historia de una institución centenaria - Josep Maria Gasol
# Ivan Eastman

Ivan Leclare Eastman (Wisterman, Ohio, 1 d'abril de 1884 - Wauseon, Ohio, 28 de febrer de 1949) va ser un tirador estatunidenc que va competir a principis del segle xx.
El 1908 va prendre part en els Jocs Olímpics de Londres, on disputà dues proves del programa de tir. En la prova de rifle militar per equips guanyà la medalla d'or i en la de rifle militar, 1000 iardes fou tretzè.

## Referències

* ↑ «Ivan Eastman Olympic Results». sports-reference.com. Arxivat de l'original el 18 d’abril 2020. [Consulta: 17 abril 2016].
# Surf de neu als Jocs Olímpics d'hivern de 2006 - Migtub femení

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de surf de neu en categoria femenina en la modalitat de mig tub que formà part del programa oficial dels Jocs.
La prova es disputà el dia 13 de febrer de 2006 a les instal·lacions de Bardonecchia. Hi participaren un total de 34 surfistes de 16 comitès nacionals diferents.

## Resum de medalles

| Or | Argent | Bronze |
| Hannah Teter | Gretchen Bleiler | Kjersti Buaas |

## Resultats

Cada participant realitzà dues mànigues a la pista de migtub. Els dotze millors resultats passaren a la final, on tornaren a realitzar dues mànegues més. Dels dos resultats obtinguts s'eliminà el més baix per establir l'ordre definitiu per les medalles.
| Pos. | Nom | Qualificació | Qualificació | Qualificació | Final | Final |
| Pos. | Nom | Mànega 1 | Mànega 2 | Pos. | Mànega 1 | Mànega 2 |
| 1 | Hannah Teter | 39.9 | — | 3 | 44.6 | 46.4 |
| 2 | Gretchen Bleiler | 41.6 | — | 2 | 41.5 | 43.4 |
| 3 | Kjersti Buaas | 19.2 | 41.9 | 8 | 40.9 | 42.0 |
| 4 | Kelly Clark | 44.9 | — | 1 | 41.1 | 38.1 |
| 5 | Torah Bright | 32.0 | 43.1 | 7 | 17.0 | 41.0 |
| 6 | Elena Hight | 33.1 | 36.8 | 10 | 29.4 | 37.8 |
| 7 | Manuela Laura Pesko | 7.1 | 36.9 | 9 | 35.9 | 14.2 |
| 8 | Doriane Vidal | 34.5 | — | 6 | 26.1 | 35.7 |
| 9 | Shiho Nakashima | 35.5 | — | 5 | 33.1 | 30.6 |
| 10 | Soko Yamaoka | 28.5 | 35.6 | 11 | 22.4 | 32.7 |
| 11 | Cheryl Maas | 38.6 | — | 4 | 8.7 | 16.5 |
| 12 | Chikako Fushimi | 13.0 | 34.8 | 12 | 9.5 | 15.6 |
| 13 | Sophie Rodriguez | 33.9 | 33.8 | 13 | | |
| 14 | Tania Detomas | 29.7 | 33.6 | 14 | | |
| 15 | Sarah Conrad | 19.4 | 33.5 | 15 | | |
| 16 | Juliane Bray | 17.1 | 32.2 | 16 | | |
| 17 | Paulina Ligocka | 31.8 | 31.8 | 17 | | |
| 18 | Holly Crawford | 19.0 | 29.9 | 18 | | |
| 19 | Cecile Alzina | 25.7 | 28.0 | 19 | | |
| 20 | Kate Foster | 16.4 | 24.7 | 20 | | |
| 21 | Dominique Vallee | 31.5 | 24.5 | 21 | | |
| 22 | Anna Olofsson | 27.4 | 24.4 | 22 | | |
| 23 | Maëlle Ricker | 25.9 | 23.2 | 23 | | |
| 24 | Kendal Brown | 22.9 | 22.4 | 24 | | |
| 25 | Romina Masolini | 12.7 | 20.5 | 25 | | |
| 26 | Queralt Castellet | 20.5 | 18.3 | 26 | | |
| 27 | Mercedes Nicoll | 33.0 | 17.5 | 27 | | |
| 28 | Lei Pan | 15.6 | 16.0 | 28 | | |
| 29 | Svetlana Vinogradova | 6.9 | 13.8 | 29 | | |
| 30 | Clara Villoslada | 10.3 | 11.4 | 30 | | |
| 31 | Zhifeng Sun | 11.3 | 10.2 | 31 | | |
| 32 | Maria Prusakova | 8.5 | 8.2 | 32 | | |
| 33 | Lesley McKenna | 1.4 | 5.2 | 33 | | |
| 34 | Melo Imai | 7.2 | 1.4 | 34 | | |

## Enllaços externs

* (anglès) Programa oficial Arxivat 2012-06-12 a Wayback Machine.
# Chris Ward

Chris G. Ward (26 de març de 1968) és un escaquista entrenador i escriptor d'escacs britànic, que té el títol de Gran Mestre des de 1996.
A la llista d'Elo de la FIDE del setembre de 2015, hi tenia un Elo de 2431 punts, cosa que en feia el jugador número 30 (en actiu) d'Anglaterra. El seu màxim Elo va ser de 2531 punts, a la llista de juliol de 2003 (posició 378 al rànquing mundial).

## Resultats destacats en competició

Ward va guanyar el Campionat de la Gran Bretanya el 1996, aconseguint el títol de GM.

## Escriptor d'escacs

És l'autor de dos reconeguts llibres d'una variant de la defensa siciliana coneguda com a variant del drac, a més de molts altres llibres d'escacs. També és l'autor del llibre Starting Out: Rook Endings, publicat per Everyman Chess. A més és l'autor de la sèrie "It's your move", sent el més desafiant el tercer llibre anomenat "It's your move: Tough Puzzles", que va ser publicat per Everyman Chess. Chris Ward va ensenyar escacs a moltes escoles. Fora dels escacs, Chris Ward és també conegut com a ballador de salsa.

## Obres

* Ward, Chris. Endgame Play. Batsford, 1996. ISBN 0-7134-7920-5.
* Ward, Chris. The Queen's Gambit Accepted. Batsford, 1999. ISBN 0-7134-8467-5.
* The Genius of Paul Morphy, (1997)
* Improve your Opening Play, (2000)
* Winning With the Sicilian Dragon 2 (2001)
* Starting Out: The Nimzo-Indian (2002)
* It's Your Move: Improvers, (2002)
* Unusual Queen's Gambit Declined (2002)
* Winning with the Dragon, (2003)
* It's Your Move: Tough Puzzles, (2004)
* Ward, Chris. Starting Out: Rook Endgames. Everyman Chess, 2004. ISBN 1-85744-374-8.
* Chris Ward.. The Controversial Samisch King's Indian. Batsford, 2004. ISBN 978-0-7134-8872-2.
* Play the Queen's Gambit (2006)
* Starting Out: Chess Tactics and Checkmates (2006)

## Notes i referències

* 1 2 3 «Nota biogràfica de Chris Ward» (en anglès). Chessgames.com. [Consulta: 10 setembre 2015].
* ↑ «"Rànquing d'escaquistes per federació: Anglaterra"» (en anglès). lloc web de la FIDE. [Consulta: 10 setembre 2015].
* ↑ Posició al rànquing mundial i evolució Elo de Chris Ward «benoni.de» (en alemany). Arxivat de l'original el 2016-03-03. [Consulta: 10 setembre 2015].
* ↑ Sobre Chris Ward de chesspublishing.com (anglès)
# Judit Tóth

Judit Tóth (Budapest, 27 de desembre de 1906 - 9 de gener de 1993) va ser una gimnasta artística hongaresa que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on fou quarta en la competició del concurs complet per equips del programa de gimnàstica. Vuit anys més tard, als Jocs de Berlín, va guanyar la medalla de bronze en la competició del concurs complet per equips del programa de gimnàstica.

## Referències

* 1 2 «Judit Tóth Olympic Results». sports-reference.com. Arxivat de l'original el 18 d’abril 2020. [Consulta: 8 gener 2019].
# Aileen Riggin

Aileen Muriel Riggin, posteriorment coneguda pel seu nom de casada, Aileen Soule, (Newport, Rhode Island, 2 de maig de 1906 – Honolulu, Hawaii, 17 d'octubre de 2002) va ser una saltadora i nedadora estatunidenca, medallista olímpica, que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar les dues proves femenines del programa de salts. En el salt de trampolí de 3 metres guanyà la medalla d'or en superar les seves compatriotes Helen Wainwright i Thelma Payne, mentre que en el salt de palanca de 10 metres fou cinquena. Fins a la victòria de Marjorie Gestring als Jocs de Berlín de 1936 fou l'estatunidenca més jove a guanyar un or, alhora que continua sent la més petita en alçada (1m 42 cm) i pes (29 kg) a guanyar-lo.
Quatre anys més tard, als Jocs de París, va guanyar la medalla de plata en la prova del salt de trampolí de 3 metres del programa de salts, i la de bronze en la prova dels 100 metres esquena del programa de natació.
Riggin va guanyar tres campionats de trampolí de l'Amateur Athletic Union (AAU) a l'aire lliure i un a cobert, així com dos títols de relleus de natació. El 1926, després de fer les primeres pel·lícules submarines i les primeres pel·lícules d'entrenament a velocitat lenta per a Grantland Rice, es va retirar de les competicions i va ajudar a organitzar exhibicions relacionades amb activitats aquàtiques per tot el món. Posteriorment va fer diverses pel·lícules a Hollywood, fou periodista i es va casar amb Howard Soule.
El 1957 es traslladà a Hawaii amb el seu marit i el 1967 fou inclosa a l'International Swimming Hall of Fame. Va morir a Honolulu el 2002. En aquell moment era la darrera campiona olímpica supervivent dels Jocs Olímpics de 1920.

## Referències

* ↑ «Aileen RIGGIN» (en anglès). Olympic Diving, Swimming. [Consulta: 4 abril 2021].
* ↑ «Aileen Riggin» (en anglès). Encyclopaedia Britannica. [Consulta: 4 abril 2021].
* ↑ Shinn, Peggy. «Aileen Riggin». TeamUSA, 9 d0octubre 2020. [Consulta: 4 abril 2021].
* 1 2 3 «Aileen Riggin Olympic Results». sports-reference.com. Arxivat de l'original el 5 de novembre 2012. [Consulta: 4 juliol 2017].
* 1 2 Lennartz, Karl «Aileen Riggin (1906-2002)». Journal of Olympic History, 11, 1, 1-2003, pàg. 66. Arxivat de l'original el 2012-06-14 [Consulta: 4 juliol 2017]. Arxivat 2012-06-14 a Wayback Machine. dona la seva data de defunció el 19 d'octubre.
* ↑ Aileen Riggin Soule (USA) Arxivat 2011-04-23 a Wayback Machine. – Honor Swimmer profile at International Swimming Hall of Fame
# John Black

John Black (Coylton, 26 d'octubre de 1882 - Winnipeg, 16 d'octubre de 1924) va ser un tirador escocès de naixement, però que de ben petit va emigrar al Canadà, on va competir durant la dècada de 1920.
El 1920 va prendre part en els Jocs Olímpics d'Anvers, on va disputar la prova de fossa olímpica del programa de tir. Quatre anys més tard, als Jocs de París, guanyà la medalla de plata en la prova de la fossa olímpica per equips, juntament a George Beattie, Robert Montgomery, Samuel Vance, William Barnes i Samuel Newton, del programa de tir.

## Referències

* ↑ «John Black Olympic Results». sports-reference.com. Arxivat de l'original el 11 de novembre 2012. [Consulta: 9 setembre 2018].
# Atreseries

Atreseries (estilitzat com A3S) és un canal de televisió digital terrestre espanyol situat a Madrid, pertanyent a la corporació Atresmedia. Les seves emissions regulars van començar el 22 de desembre de 2015.
Atresmedia fa sèries de televisió històriques a Antena 3 i La Sexta, i pel·lícules.
La seva programació inclou Allí abajo, Aquí no hay quien viva, Compañeros, Covert Affairs, Crimen en el paraíso, Cuerpo de élite, El amor está en el aire, El Barco, El internado, El síndrome de Ulises, Fiscal Chase, Física o química, La familia Mata, La tira, Looking, Los hombres de Paco, Los protegidos, Me resbala, Ninja Warrior, Rizzoli & Isles, Se ha escrito un crimen, Sorpresa ¡Sorpresa! i The Listener.

## Referències

* ↑ N.P. «El 22 de desembre llega Atreseries, el nuevo canal de Atresmedia Televisión en la TDT» (en castellà). Mundoplus, 01-12-2015.
* ↑ «Atreseries, el nuevo canal en alta definición de TDT de Atresmedia» (en castellà). Mundoplus, 01-11-2015.
* ↑ Migelez, Xabier. «Atresmedia lanzará Atreseries en España, un nuevo canal de ficción para competir contra FDF» (en castellà). Formula TV, 09-11-2015.
# Minyons de Santa Cristina

* Per a altres significats, vegeu «Minyons».
Els Minyons de Santa Cristina són una colla castellera de Santa Cristina d'Aro, al Baix Empordà, acceptada com a colla castellera en formació per la Coordinadora de Colles Castelleres de Catalunya des del juny del 2013. Vesteixen amb camisa de color verd poma i els seus millors castells són el 2 de 6, el 5 de 6, el 4 de 6 amb l'agulla i el 3 de 6 amb l'agulla. Els padrins de la colla són els Marrecs de Salt i els Sagals d'Osona.
El seu primer castell de 6 va ser el 3 de 6 i el van descarregar per primer cop el 23 de febrer de 2014 a Platja d'Aro. El 31 d'agost de 2014 van aconseguir la seva primera diada amb tres castells de sis a Pineda de Mar en una diada organitzada pels Castellers de l'Alt Maresme. Van entrar a plaça amb el primer pilar de 4 caminat de la colla i van descarregar el 3 de 6, el 3 de 6 amb agulla i el 4 de 6, van finalitzar l'actuació amb dos pilars de 4 simultanis.
El 21 d'octubre del 2018 varen aconseguir descarregar el seu primer Pilar de 5. Va ser a Santa Susanna (Maresme).
L'any 2015 van participar en la filmació de la pel·lícula "ocho apellidos catalanes". La colla des de llavors te la camisa firmada que Dani Rovira (actor protagonista de la peli·licula) va portar durant el dia de gravació.

## Referències

* 1 2 «Minyons de Santa Cristina». Webcasteller. [Consulta: 30 abril 2016].
* ↑ «Els Minyons de Santa Cristina d'Aro ja són colla en formació». La Vanguardia, 09-07-2013.
* ↑ «Diada nacional a Castell d'Aro». Minyons de Santa Cristina, 12-09-2013.
* ↑ «Actuació a Pineda de Mar». CCCC.
* ↑ «“Article diari Ara.cat: Hi ha colles que han fet 'realities'....”».
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :
# Joseph De Craecker

Joseph Ghislain Henri Maria De Craecker (Anvers, 19 de gener de 1891 – 23 d'octubre de 1975) va ser un tirador d'esgrima belga que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on disputà dues proves del programa d'esgrima. En la prova d'espasa per equips guanyà la medalla de plata, mentre en la de espasa individual quedà eliminat en sèries.
El 1924, als Jocs de París, disputà una sola prova del programa d'esgrima, la d'espasa per equips, en què revalidà la medalla de plata.

## Referències

* 1 2 «Joseph De Craecker Olympic Results». sports-reference.com. Arxivat de l'original el 25 d'octubre 2012. [Consulta: 25 juliol 2017].
# Juho Kurikkala

Juho Kurikkala (Kalajoki, 12 d'agost de 1912 - Hèlsinki, 10 de març de 1951), més conegut com a Jussi Kurikkala, va ser un esquiador de fons finlandès que va competir durant la dècada de 1930. En el seu palmarès destaquen dues medalles d'or i una de plata al Campionat del Món d'esquí nòrdic, entre 1937 i 1939. En l'edició de 1941 guanyà dues medalles d'or i una de plata, però els resultats foren declarats nuls posteriorment.
Kurikkala també va destacar com a atleta de curses de fons. El 1948 fou tretzè en la marató dels Jocs Olímpics de Londres.
Va morir el 1951 víctima d'un càncer.

## Millors marques

* Marató. 2h 34' 47" (1946)

## Referències

* ↑ Resultats al Campionat del món d'esquí nòrdic (alemany)
* ↑ «Jussi KURIKKALA». International Ski Federation.
* ↑ «Jussi Kurikkala Olympic Results». sports-reference.com. Arxivat de l'original el 17 d’abril 2020. [Consulta: 11 gener 2020].
* ↑ Fitxa a trackfield.brinkster.net
* ↑ Järvinen, Lauri. «Jussi Kurikkala». Kirjastovirma. Arxivat de l'original el 4 d’abril 2016. [Consulta: 11 gener 2020].
# Alois Bierl

Alois Bierl (Waldmünchen, 8 de setembre de 1943) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla d'or en la quatre amb timoner del programa de rem. Formà equip amb Peter Berger, Hans-Johann Färber, Gerhard Auer i Uwe Benter.
En el seu palmarès també destaquen una medalla d'or al Campionat del Món de rem de 1970 i dues medalles d'or al Campionat d'Europa de rem, el 1969 i 1971, i una de bronze, el 1973. També guanyà deu títols nacionals.

## Referències

* 1 2 «Olympedia – Alois Bierl». [Consulta: 14 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 13 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 10 juny 2022].
* ↑ «Rudern - Europameisterschaften (Herren - Zweier ohne Steuermann)». [Consulta: 14 juny 2022].
* ↑ Kluge, Volker. Mexiko-Stadt 1968 - Los Angeles 1984. Berlin: Sportverl, 2000. ISBN 3-328-00738-5.
# John Martin (tirador)

John Elsden Martin (Glasgow, 17 de maig de 1868 – Glasgow, 27 de juny de 1951) va ser un tirador escocès que va competir a començaments del segle xx.
El 1908 va prendre part en els Jocs Olímpics de Londres, on guanyà una medalla de plata en la prova de rifle militar per equips.

## Referències

* ↑ «John Martin Olympic Results». sports-reference.com. Arxivat de l'original el 30 de desembre 2013. [Consulta: 14 abril 2016].
# 322
## Esdeveniments

* Imperi Romà: L'emperador Constantí I el Gran publica un edicte sentant les bases del que serà la condició de servitud que durarà fins més enllà de l'edat mitjana.
* Tecnologia: Primera representació d'un genet cavalcant amb estreps, trobada en una tomba de la dinastia Jin, a la Xina.
* Un terratrèmol destrueix Kètion, l'antiga ciutat xipriota, contribuint al trasllat de la població uns quilòmetres al sud, origen de l'actual ciutat de Làrnaca.

## Naixements

* Jin Kangdi, emperador de la dinastia Jin (mort el 344)

## Necrològiques

* Yang Xianrong, l'unica emperadriu xinesa que ho fou amb dos emperadors i en dos imperis diferents (amb l'emperador Hui de la dinastia Jin i amb Liu Yao, emperador de Han Zhao)
* Raba bar Rav Huna, talmudista jueu que visqué a Babilònia, amora de la tercera generació
* Filogoni, bisbe d'Antioquia de l'Orontes

## Referències

* ↑ Farrokh, Kaveh, The Armies of Ancient Persia: The Sassanians. Pen and Sword. ISBN 9781473883185
* ↑ St. Augustine's Abbey, Ramsgate (1921), The Book of saints : a dictionary of servants of God canonized by the Catholic Church, London: A. & C. Black, ltd., r
# Irving Baxter

Irving Baxter (Utica, 25 de març de 1876 - Utica, 13 de juny de 1957) fou un atleta nord-americà, que destacà als Jocs Olímpics d'Estiu de 1900 en guanyar cinc medalles.
El 1899 es graduà al Trinity College de Hartford i el 1901 a la Facultat de Dret de la Universitat de Pennsilvània. El 1900 va guanyar el títol de salt d'alçada als campionats britànics de l'AAA. El 1901 guanyà els títols de salt d'alçada i salt amb perxa.
Va participar, als 24 anys, en els Jocs Olímpics d'Estiu de 1900 realitzats a París (França), on va aconseguir guanyar una medalla en totes les proves en les quals participà: la medalla d'or en la prova de salt d'alçada i salt amb perxa, establint sengles rècords olímpics amb salts de 3.30 metres i 1.90 m., i la medalla de plata en les proves de salt d'alçada aturat, salt de llargada aturat i triple salt aturat, aquestes tres just per darrere del seu compatriota Raymond Clarence Ewry.

## Referències

* ↑ «Irving Knott Baxter». archives.upenn.edu. [Consulta: 5 agost 2021].
* ↑ «AAA, WAAA and National Championships Medallists». National Union of Track Statisticians. [Consulta: 30 juliol 2024].
* ↑ «The Amateur Athletic Association Championships». Sporting Life, 09-07-1900.
* ↑ «The Amateur Championships». Huddersfield Daily Examiner, 08-07-1901.
* ↑ «Olympedia – Irv Baxter». [Consulta: 20 octubre 2024].
# Babu M.R. Lalith

Babu M.R. Lalith (Vijayawada, 5 de gener de 1993), és un jugador d'escacs indi, que té el títol de Gran Mestre des del 2012.
A la llista d'Elo de la FIDE de l'agost de 2020, hi tenia un Elo de 2553 punts, cosa que en feia el jugador número 21 (en actiu) de l'Índia. El seu màxim Elo va ser de 2594 punts, a la llista d'abril de 2014 (posició 266 al rànquing mundial).

## Resultats destacats en competició

El 2009 fou campió del Torneig de Leiden (Països Baixos) amb 7½ de 9, per davant de Stanislav Sàvtxenko.
Lalith ha estat campió Juvenil de la Commonwealth el 2010, campió Sub19 de l'Índia els anys 2008 i 2010 i campió de la Commonwealth el 2012. L'agost de 2012 fou subcampió de l'Obert de Badalona amb 7½ de 9, els mateixos punts punts però pitjors desempat que el campió Pedro Alejandro Jiménez Fraga.
El 2013 guanyà l'Obert de Chennai per davant de Lu Shanglei en el desempat. El mateix any, fou tercer a l'Obert de Txèquia, a mig punt de Mikhailo Oleksienko i Liviu-Dieter Nisipeanu.
L'octubre de 2015 va participar en la Copa del Món on fou eliminat a la primera ronda per Radosław Wojtaszek amb el resultat de ½ a 1½.

## Notes

* ↑ M.R. són les inicials de Musunuri Rohit.

## Referències

* 1 2 «Nota biogràfica de Babu M.R. Lalith» (en anglès). Chessgames.com. [Consulta: 25 setembre 2016].
* ↑ «Lalith creates history at Chess Olympiad in Norway». thehindu.com. [Consulta: 25 setembre 2016].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 13 agost 2020].
* ↑ Posició al rànquing mundial i evolució Elo de Babu M.R. Lalith «benoni.de» (en alemany). Arxivat de l'original el 2016-09-27. [Consulta: 25 setembre 2016].
* ↑ «Resum resultats XXXVIII Obert». chess-results.com. [Consulta: 25 setembre 2016].
* ↑ «Resultats 1ª ronda Copa del Món 2015». Arxivat de l'original el 20 de febrer 2017. [Consulta: 25 setembre 2016].
# Jules De Bisschop

Jules Maria Adolphe Henri De Bisschop (Gant, Flandes Oriental, 5 de febrer de 1879 – Gant, 21 de desembre de 1954) va ser un remer belga que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de vuit amb timoner com a membre de l'equip Royal Club Nautique de Gand.

## Referències

* ↑ «Jules De Bisschop Olympic Results». sports-reference.com. Arxivat de l'original el 14 de desembre 2012. [Consulta: 20 setembre 2015].
# Archibald MacKinnon

Archibald MacKinnon (Cranbrook, 13 de gener de 1937) és un remer canadenc, ja retirat, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre sense timoner del programa de rem. Formà equip amb Lorne Loomer, Walter D'Hondt i Donald Arnold. Quatre anys més tard, als Jocs de Roma, va guanyar la medalla de plata en la prova del vuit amb timoner del programa de rem. En el seu palmarès també destaca una medalla d'or als Jocs de la Commonwealth de 1958.
Entre d'altres, ha estat inclòs al Canadian Olympic Hall of Fame i el British Columbia Sports Hall of Fame.

## Referències

* ↑ «Olympedia – Archie MacKinnon». [Consulta: 12 agost 2022].
* ↑ «A.A. MacKinnon | Commonwealth Games Federation» (en anglès). Arxivat de l'original el 2022-07-28. [Consulta: 12 agost 2022].
* ↑ «Canada's Sports Hall of Fame». Arxivat de l'original el 11 novembre 2017.
* ↑ «BC Sports Hall of Fame and Museum», 25-01-2012. Arxivat de l'original el 2012-01-25. [Consulta: 12 agost 2022].
# Joseph Cogels

Joseph Marie Cogels (Schoten, 19 de desembre de 1882 – Ossendrecht, 26 de setembre de 1954) va ser un tirador belga que va competir a començaments del segle xx.
El 1920 va prendre part en els Jocs Olímpics d'Anvers, on disputà la competició de fossa olímpica per equips del programa de tir. En ella guanyà la medalla de plata.

## Referències

* ↑ «Joseph Cogels Olympic Results». sports-reference.com. Arxivat de l'original el 18 d’abril 2020. [Consulta: 15 octubre 2017].